Keski-Uudenmaan sote-kuntayhtymä

Keski-Uudenmaan sote-kuntayhtymä (lyhennys Keusote, käytetty myös nimityksiä KU-sote ja kuuden sote) on Hyvinkään, Järvenpään, Mäntsälän, Nurmijärven, Pornaisten ja Tuusulan yhteinen sosiaali- ja terveyspalveluista vastaava kuntayhtymä. Yhtymän kotipaikka on Hyvinkää. Väestöpohjaltaan Keusote on Suomen suurin perustason sote-palveluihin keskittyvä kuntayhtymä. Sen alueella asuu noin 200 000 ihmistä. Yhtymän palveluksessa on noin 3 500 työntekijää.

Kuntayhtymän palvelut on organisoitu sisällöllisesti viiteen palvelualueeseen: 1. Ikäihmisten palvelut, 2. Vammaisten palvelut, 3. Terveyspalvelut ja sairaanhoito, 4. Aikuisten mielenterveys, päihde- ja sosiaalipalvelu sekä 5. Lasten, nuorten ja perheiden palvelut. 
 
Vapaaehtoinen kuntayhtymä perustettiin kesäkuussa 2017 ripeällä aikataululla. Järjestämisvastuu sote-palveluista kuntayhtymälle siirrettiin vuoden 2018 alusta, ja kuntien palvelutuotanto siirtyi kuntayhtymälle 1.1.2019.

Hyvinvointialueiden perustamisen myötä kuntayhtymän toiminta siirtyy Keski-Uudenmaan hyvinvointialueelle.

Sairaalat ja terveysasemat 

Kussakin Keusoten jäsenkunnassa on yksi tai useampi terveysasema. joidenkin terveysasemien yhteydessä toimii terveyskeskussairaalaksi tai hoitosoluksi kutsuttu osa (aiemmalta nimeltään vuodeosasto), jossa tutkitaan, hoidetaan ja kuntoutetaan pitempää seurantaa tai toipumista vaativia potilaita. Niissä hoidetaan myös parantumattomasti sairaita ihmisiä.

Lähteet

Aiheesta muualla
 http://www.keusote.fi
 Ajankohtaista koronaviruksesta, tietoa ja neuvoja (Keusote-alue) (keusote.fi)

Uusimaa
Kuntayhtymät
Terveydenhoito Suomessa